
	Comisia pentru buget, finanţe şi bănci

	
	Bucureşti,        

Nr. 22/738/23.02.2011


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea Legii nr.571/2003 privind Codul Fiscal, publicată în M.Of. nr.927 din 23 Decembrie 2003 (rectificată în M.Of. nr.112 din 06 Februarie 2004), cu modificările şi completările ulterioare,  cu care comisia noastră a fost sesizată în fond cu adresa Biroului Permanent nr.PL.x 849 din  13 decembrie 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/738/23.02.2011


RAPORT

asupra propunerii legislative pentru modificarea Legii nr.571/2003 privind Codul Fiscal, publicată în M.Of. nr.927 din 23 Decembrie 2003 (rectificată în M.Of. nr.112 din 06 Februarie 2004), cu modificările şi completările ulterioare
Cu adresa nr. PLx 849 din 13 decembrie 2010, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea Legii nr.571/2003 privind Codul Fiscal, publicată în M.Of. nr.927 din 23 Decembrie 2003 (rectificată în M.Of. nr.112 din 06 Februarie 2004), cu modificările şi completările ulterioare.

Prezenta propunere legislativă are ca obiect de reglementare completarea alin.(2) al art. 140 din Legea nr. 571/2003 privind Codul fiscal, cu modificările şi completările ulterioare, cu o nouă literă, lit. g) care prevede aplicarea cotei reduse de TVA de 9% asupra bazei de impozitare pentru produsele destinate diagnosticului de laborator.
La întocmirea raportului s-au avut în vedere avizele  Consiliului legislativ, al Comisiei juridice, de disciplină şi imunităţi, al Comisiei pentru politică economică, reformă şi privatizare şi Comisiei pentru sănătate şi familie.
Propunerea legislativă a fost respinsă de Senat în şedinţa din 8 decembrie 2010.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei au participat 39 deputaţi, din totalul de 39 membri ai comisiei.
La dezbaterea propunerii legislative au participat, în conformitate cu prevederile art. 54 şi 55 din Regulamentul Camerei Deputaţilor, republicat,domnul Ghizdeanu Ion – secretar de stat la Ministerul Finanţelor Publice şi doamna Oana Iacob – şef serviciu în cadrul aceluiaşi minister.
Raportul comisiei a fost adoptat cu majoritate de voturi. 

In urma dezbaterii propunerii legislative pentru modificarea  Legii nr. 571/2003 privind Codul Fiscal, publicată în M.Of. nr.927 din 23 Decembrie 2003 (rectificată în M.Of. nr.112 din 06 Februarie 2004), cu modificările şi completările ulterioare,  în şedinţa din data de 23.02.2011, comisia propune Plenului Camerei Deputaţilor respingerea propunerii legislative deoarece produsele diagnostic nu se încadrează în categoria produselor farmaceutice de tipul celor utilizate pentru îngrijirea sănătăţii, prevenirea bolilor şi ca tratament în scopuri medicale şi veterinare prevăzute în Anexa III la Direcţiva 2006/112/CEE. Aplicarea cotei reduse a TVA de 9% pentru livrările de produse diagnostic ar însemna o încălcare a acquis-ului comunitar în domeniul TVA şi ar putea conduce la declanşarea de către Comisia Europeană a procedurii de infringement.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

